
DISSERTATIO  MEDICO- CHIRURGICA 

INAUGURATIS, 


DE 


ANEURISMATE. 


Jacobo  S.  Huston  Auctore. 


Rrfx  morbis  corpori  humano  inimicis,  nullum 
fere  scio,  Chirurgi  mentem  imperiosius  vindican¬ 
tem,  quam  Aneurisma ;  num  asperitatem  symp¬ 
tomatum,  vel  periculum  ad  quod  tendit  respici¬ 
mus.  Itaque  historiam  ejus  delineare,  et  reme¬ 
dia  utilissima,  teque  ac  usitatissima  proponere, 
mihi  est  in  animo. 

Aneurisma  diversas  corporis  humani  arterias 
adoritur;  tamen  nonnullae  harum,  multo  fre¬ 
quentius,  quam  alteras  afficiuntur.  Inter  arte- 
•  • 

nas  internas,  aorta,  praecipue,  vero  arcus  ejus, 
frequentissime  huic  malo  succumbit ;  et  inter 

externas,  arterias  poplitea",  et  femorales  proxi¬ 
mum  tenent  locum :  tamen  in  minoribus  vasis 
accidere  potest,  si  admotae  fuerint  causae  exci¬ 
tantes. 


Aneurismata  in  vera,  et  spuria  vulgo  dividun¬ 
tur,  hae  que  species  iterum  deduci  possunt  ex  fa- 
ciebus  di  versis  quas  exhibent. 

p 

Cum  tumor  aneurismaticus  dilatatione  arte¬ 
riae  formatur,  ac  marginem  definitam  habet, 
'\neurisma  Verum,  et  circumscriptum  vocatur; 
sed  ubi  in  partes  adjacentes  gradatim  sese  exten¬ 
dit,  ac  neque  marginem,  nec  formam  certam 
possidet,  Aneurisma  Verum  et  Diffusum.  Cum 
vero  sanguis  ex  vasis  ruptura  in  telam  cellulo¬ 
sam  erumpit,  et  tumorem  format,  Aneurisma 
Spurium  appellatur.  Hoc  quoque  in  circum¬ 
scriptum  et  diffusum,  secundum  ejus  formam 
deduci  potest* 


Symptomata  hujus  morbi  quodammodo  va¬ 
riant,  secundum  situm  quem  occupat.  In  par¬ 
tibus  externis,  pulsatio  insueta,  parum  respecta, 
primo  percipitur ;  et  perattente  examinando,  tu¬ 
mor  parvus,  pulsans,  raro  dolore,  vel  integumen¬ 
torum  decoloratione  comitatus  sentiri  potest :  is 


tumor  minime  constans  pressura  applicata  evan¬ 
escit,  remota  redit;  ab  ortu  magnam  proclivita- 

tem  ad  crescendum  exhibet,  et  tandem  molem 
haud  parvum  acquirit ;  pulsatio  dein  languidior 

t 

fit,  denique  omnino  desitura  ;  pulsus,  infra  tu-* 
morem,  parvus,  et  debilis  est ;  membrum  saepe 
praeter  naturam  frigidum  tumet ;  dum  crescit 
aneurisma,  adhaesiones  cum  vicinis  partibus  for¬ 
mat,  quae,  sacco  in  locis  quibusdam  absorpto,  de¬ 
mum  ad  haemorrhagiam  antevertendam  contri¬ 
buunt. 

In  progressu  morbi,  aneurisma,  praecipue  su¬ 
per  partem  maxime  distensam,  tensum,  tenue 
evadit,  et  purpureum  colorem  assumet ;  deinde 
exuvium  integumentorum  succedit,  et  quando 
id  tumore  ejicitur,  sanguis  prorumpit,  aegerque 
subito  expirat. 

Similis  fit  processus,  quando  fumor  in  cavita¬ 
tes  membrana  mucosa  obductas,  veluti  in  oeso¬ 
phagum,  vesicam,  S-c.  porrigit ;  sed  si  in  cavi¬ 
tates  membrana  serosa,  sicut  pleura,  vel  perito¬ 
naeo  velatas,  res  non  ita  sese  habet,  namque  pa¬ 
rietes  tumoris,  distensione  pertenues  factae,  tan¬ 
dem  rumpuntur,  et  sanguis  emittitur. 

Si  saccus  aneurismatis  in  os  premat,  deletio- 
nem  hujus  producat.  Sententiae  variae  de  hoc 
fuerunt  prolatae.  Dominus  Scarpa  rem  ad  ab¬ 
sorptionem  naturalem  pressura  sacci  auctam  at- 

tribuit ;  mihi  videtur  pressuram  hoc  efficere  mo¬ 
tum  justae  sanguinis  quantitatis  os  versus  impe¬ 
diendo  ;  nam  turbatur  ita  equilibrium,  quod  in¬ 
ter  materiam  arteriis  depositam,  et  eam  absor¬ 
bentibus  resumptam  existere  debet. 

Symptomata  aneurismatis  aortas,  absque  tu¬ 
more  externo,  valde  ambigua  sunt.  Palpitatio- 

i 

nes  vehementes,  abnormesque  frequenter  inter 
quartam  et  quintam  lateris  sinistri  costam,  et 
nonnunquam  altius  in  thorace  occurrunt ;  pul¬ 
sus  abnormis,  et  debilis  fit ;  respiratio  multum 
impeditur  ;  et  tandem  ob  pressuram  tumoris  in 
tracheam,  et  pulmones,  aeger  fere  suffocatur  ; 
oesophago  eadem  causa  compresso,  facultas  de¬ 
vorandi  interrumpitur. 

Aneurismata  aortae  non  semper  ruptura,  vel 
effusione  sanguinis  occidunt.  In  aliquot  exem¬ 
plis,  ex  pressura  tumoris  in  partes  respirationi 
inservientes,  aeger  suffocatur.  In  multis,  irrita¬ 
tio,  et  compressio,  tumore  effectae,  absorptionem 
partis  pulmonum,  et  collectiones  puris  in  portio¬ 
ne  residua  efficiunt. 

Aneurismata  aortae  in  varios  situs  dirumpere 
possunt.  Interdum  fluit  sanguis  in  cavitatem 
thoracis  vel  pericardii ;  saepe  accidit  effusio  in 
tracheam  et  broncheas;  aliquando  tumor  per 

costas  iter  facit,  vel  vertebras,  et  medullam  spi¬ 
nalem  delet ;  sed  magna  ex  parte  versus  partem 
thoracis  superiorem  tendit  ;  eo  loci  costae,  et 
sternum  absorbentur,  et  aliquando  clavicula  lux¬ 
atur  ;  nunc  tumor  extrinsecus  apparet,  et  in 
modo  violento  pulsat ;  retinetur  tantum  sanguis 
tenui  cutis  lividae  obductione,  quae  tandem  co¬ 
nica,  inflammataque  evadit ;  exuvium  cito  for¬ 
matur,  et  quando  hoc  dejicitur,  aeger  subito  san¬ 
guinis  fluxu  rapitur. 

Symptomata  aneurismatum  aliarum  arteria¬ 
rum,  secundum  naturam,  et  functiones  partium 
compressarum  variant. 

Multum  inter  auctores  disputatur  de  modo, 
quo  aneurismata  formantur.  Quidam  conten¬ 
dunt  morbum  dilatatione  tunicarum  arteriae  prov 
priarum  formari :  ab  aliis  inter  quos  est  illustris 
Scarpa,  origo  ejus  rupturae  earum,  et  distentio¬ 
ni  externae  cellularis,  quae  saccum  aneurisma- 
ticum  format,  tribuitur. 

Is  Professor  multa  exempla  memoravit,  in  qui¬ 
bus,  rupturam  tunicarum  internae,  et  muscularis 
arteriae  detexit,  quae  fortasse  aciem  observatoris 
minus  accurati  evaserit,  praecipue  si  regulam 
Scarpa  traditam  neglexisset, 

Scarpa  enimvero  concedit,  dilatationem  tuni¬ 
carum  aortae,  interdum  ex  congenita  hujus  vasis 
relaxatione  exoriri ;  sed  denegat,  hoc  aneurisma 
in  toto  constituere  ;  namque  in  arteriis  dilatatis 
sanguis  fluidus  est  repertus ;  in  aneurismate  co¬ 
agulatus  ;  dilatatio  nunquam  tumorem  magnae 
molis  format,  et  dum  continuitas  tunicarum  ar¬ 
terias  internarum  durat,  circuitus  haud  impedi¬ 
tur.  Stirps  quoque  aneurismatis  nunquam  to¬ 
fum  vasis  circulum  occupat,  sed  forma  tuberis 
in  uno  latere  incipit ;  cervix  ejus  angustior  quam 
corpus  tumoris  est ;  quod  aliter  foret,  si  dilata-? 
tione  tunicarum  vasis  internarum  fuisset  for¬ 
matus. 

In  libro  nuper  edito,  Dominus  Hodgsqn  asse¬ 
rit,  tunicas  arteriae  proprias,  in  aliquot  exemplis, 
ad  saccum  aneurismatis  formandum  contribuere, 
et  dilatationem  earum  saepe  in  initio  morbi  ex¬ 
is  te  re. 

Sententia  posterior  facile  admitti  potest ;  ta¬ 
men  vix  credibile  est,  dilatationem  extra  limites 
certas  procedere  posse,  sine  ruptura  tunicarum 
internarum.  Fortasse  in  errore  versar,  nam  pri¬ 
ma  opinio  hominibus  in  arte  medicinae  imprimis 
celebribus  vindicatur;  tamen  mihi  videtur,  quod 
talis  res  rarissime,  si  unquam  accidit;  sed  quod 

tumor  aneurismaticus  frequentissime  e  ruptura 
tunicarum  internae,  et  muscularis,  ac  deinceps 
sanguinis  effusione  originem  ducit. 

Dum  in  Eblana  discipulus  fui,  abhinc  ali¬ 
quot  annis,  memini  aneurisma  aortae  abdomina¬ 
lis  vidisse.  Post  cautam,  et  minutam  sectionem, 
ruptura  tunicarum  internae,  et  muscularis  arte¬ 
riae  detecta  fuit ;  harum  margines  laxae,  et  den¬ 
tatae  apud  os  sacci  terminarunt.  Saccus  ipse, 
qui  non  rupuerat,  ex  tunica  externa  peritonaeo 
obducta  constitit.  Tumor  magnitudinem  au- 
rantii  attigerat,  et  absorptionem  vertebrarum  vi¬ 
cinarum  concitaverat. 

In  anno  mdcccxv,  tria  aneurismatis  poplitei  ex¬ 
empla  mihi  fuit  occasio  dissecandi.  Duo  horum 
in  milite  quinquagesimae  octavae  cohortis,  tunc 
apud  Zvlontreal  in  Canada  locatae  occurrerunt. 
Hic  vir  in  nosocomium  generale  receptus  fuit, 
et,  uno  tumore  jamjam  multum  inflammato,  di- 
rupturoque,  operatio  arteriam  femoralem  ligan¬ 
di  sine  mora  peragebatur.  Vulnus  benigne  sa¬ 
navit,  et  ligaturae  post  justum  tempus  fuerunt 
ejectae.  Horno  tamen,  post  mensem,  pneumonia 
correptus  obiit. 

Hic  tumor  totam  poplitis  cavitatem  occupavit, 
sursum  extendens  inter  musculos  qui  crus  flec* 

tulit,  et  deorsum  sub  musculis  gastrocnemiis; 
Saccus  aneurismatis,  externa  arteriae  tunica  for¬ 
matus,  strata  sanguinis  coagulati,  superficiei  ejus 
internae  adhaerentia  continuit.  In  centro  tumo¬ 
ris  sanguis  fluidus,  et  putridus  fuit.  Arteria  fe¬ 
moralis,  a  puncto  operationis  impervia  facta,  in 
substantiam  ligamentosam,  vicinis  partibus  fir¬ 
miter  connexam  mutata  fuit.  Margines  ruptae, 
et  dentatae  tunicarum  internae  et  muscularis  in 
arteriam  pendere  videbantur,  et  inter  laminas 

suas  materiem  osseam,  seu  induratam  continere. 

« 

In  altero  crure  tumor  molem  juglandis  aequi- 
siverat ;  cervix  ejus  definita  parvum  posterioris 
superficiei  vasis  spatium  occupavit.  Cum  inci¬ 
sura  in  latus  arteriae  integrum  facta  esset,  aper¬ 
tio  communicans  inter  arteriam,  et  saccum  ad¬ 
modum  conspicua  fuit.  Tumore  in  aqua  mace¬ 
rato,  tunicae  arteriae  interna,  et  media  fuerunt 
separatae,  et  extra  marginem  rupturae  non  exten¬ 
derant.  Sub  tunica  externa,  membrana  fibrosa, 
quae  doctrinae  dilatationis  favere  apparuit,  reper¬ 
ta  fuit.  Mihi  videtur,  quod  haec  substantia 
lympha  erat  coagulata,  quae  novam  formam  as¬ 
sumpserat  ;  namque  tunica  musculosa  non  ultra 
apertionem  communicantem  extenderat,  neque 
continua  erat  cum  illa  substantia. 

Quartum  hujus  morbi  exemplum,  quod  mihi 
fuit  occasio  videndi,  in  nosocomio  generali  apud 
Quebec  occurrit.  Membrum,  crure  gangraena 
afflicto,  amputatum  est.  Pressura  tumoris  ab¬ 
sorptionem  posterioris  sacci  partis  ita  efficerat, 
ut  sanguis  sub  integumentis  repertus  fuit  effusus. 
Apertio,  tam  ampla  ut  aditum  nuci  daret,  inter 
saccum,  et  arteriam  fuit  conspicua.  Tunicae  in¬ 
terna,  et  muscularis  arteriae  quoque  apud  mar¬ 
ginem  rupturae  terminarunt. 

Ex  his  exemplis,  mihi  probabile  videtur,  aneu- 
risma,  licet  cum  dilatatione  tunicarum  omnium 
arteriae  incipiat,  nunquam  ultra  certas  limites  si¬ 
ne  ruptura  duarum  internarum  procedere.  Dis¬ 
tentione  postea  tunicae  externae  cellularis  saccus 
aneurismatis  formatur. 

Vix  possibile  videtur  tunicas  arteriae  internas 
tantopere  dilatasse ;  nam  ex  experimentis  bene 
notum  est,  has  tunicas  non  impulsum  aeris,  vel 
cujusvis  fluidi  sine  ruptura  ferre  posse.  Itaque 
eo  magis  adducor  ut  credam,  istam  texturam  in 
una  mearum  sectionum  memoratam,  saepe  pro 
tunica  musculari  ipsa  captam  fuisse. 

CAUSAS. 

Aneurisma  saepe  sponte  oritur,  saltem,  in 
multis  exemplis,  causam  exhibere  difficile  est. 
Inter  res,  quae  morbo  praedisponunt,  ampla  va¬ 
sorum  moles  fuit  enumerata.  In  arteriis  gran¬ 
dioribus,  ratio  earum  parietum,  ad  columnam 
sanguinis  quam  recipiunt,  multo  minor  e§t  quam 
in  parvis  arteriis ;  et  quoniam  pressura  sanguinis 
lateralis  in  ratione  magnitudinis  arteriarum  est, 
consequitur,  hunc  morbum  in  arteriis  prope  cor 
magis  frequens  fore.  Curvatura  arteriarum  al¬ 
tera  causa  morbi  praedisponens  habetur.  Huic, 
aneurismata  quae  saepissime  inter  originem,  et 
arcum  aortae  accidunt,  tribuuntur.  Putatum 
est,  eos,  qui  hypochondriasi,  scorbuto,  hysteria, 

*  \  S 

lue  venerea  afflicti  fuerunt,  vel  magnis  dosibus 

> 

hydrargyri  usi  sunt,  praecipue  tardae,  morbidae, 
steatomatosae,  vel  terrenae  degenerationi,  et  ul¬ 
ceri  corrosivo  tunicarum  arteriae,  quae  haud  raro 
huic  malo  originem  dant,  praedisponi.  Piheda- 
rii,  et  alteri,  quos  officium  in  positura  sedente 

i 

manere  cogit,  aneurismate  popliteo  frequentissi¬ 
me  affecti  sunt. 

Oritur  saepe  aneurisma  e  nimia  exercitatione 
artus,  vel  totius  corporis  ;  pergravia  pondera  tol¬ 
lendo  ;  vomitu ;  ira  violenta ;  abusu  liquorum 
spirituosorum  ;  variis  arteriarum  vulneribus  ;  si¬ 
cut  punctura,  contusione,  fracturis,  in  quibus 
ossa  arterias  laedunt  ;  violenta,  et  subita  artus 
extensione,  praecipue  extremorum  inferiorum. 
Verisimile  est,  quod  omnia,  impulsum  sanguinis 
in  latera  vasorum  augentia  huic  morbo  contri¬ 
buere  possunt. 

DIAGNOSIS* 

Diagnosis  aneurismatis  aortae,  praecipue  arcus 
ejus,  saepe  difficilis  est,  et  haud  raro  medicos 
peritissimos  confudit.  Symptomata  tantum  si¬ 
militudinis  morbis  cordis  exhibent,  ut  Scepe  im¬ 
possibile  est,  praecipue  si  tumor  in  vicinitate  cor¬ 
dis  situs  sit,  inter  eos  discriminare.  In  aneuris- 
mate,  pulsus,  ad  cubitum,  debilis  est,  et  inter¬ 
mittens  ;  actio  cordis  abnormis,  cum  sensu  con¬ 
strictionis  in  pectore,  et  dolore  immani  a  sterno 
ad  brachium  tendente  ;  respiratio  plus  minus- 
ve  impeditur  secundum  tumoris  magnitudinem. 
Hisce  symptomatibus  tamen  multos  cordis  mor- 

bos  comitantibus,  nuiia  informatio  utilis,  ffisi 
morbus  extrinsecus  appareat,  colligi  potest. 

Glandulae  tumidae,  vel  alii  tumores  in  parte 
thoracis  superiore  saepe  conspiciuntur  ;  superfi¬ 
cies  eorum  tamen  irregulariores  esse  solent ;  et 
pulsatio  non  tam  aequalis  per  totam  amplitudi¬ 
nem,  quam  ea  aneurismatis. 

Cor  interdum  situ  amovetur,  et  pulsationem 
in  altera  thoracis  parte  efficere  potest ;  verum 
absentia  ejus  ex  situ  proprio  naturam  morbi  os¬ 
tendet. 

Cum  tumor  pulsatilis  in  partibus  externis  ap¬ 
paret,  ut  aneurisma  sit,  licet  suspicari.  Tamen 
glandula  ampliata,  vel  tumor  cujusvis  generis,  ex 
situ  supra  arteriam,  pulsationem  hujus  assumere 
potest.  Si  tumor  e  superficie  vasis  tollatur,  et 
pu. satio  cesset,  natura  morbi  est  conspicua.  In¬ 
terdum  arteria  per  substantiam  tumoris  transit ; 
tum  diagnosis  multo  difficilior  est.  In  hoc  sta¬ 
tu  rerum,  symptomatibus  quae  praecesserunt,  et 
causis  morbi  oportet  aspiciamus. 

PROGNOSIS; 


Aneurismata  quae  sponte  evanescunt  adeo 
perpauca  sunt,  ut  iste  morbus  naturae  relictus, 
fere  fatalis  habeatur.  Nihil  quoque  minus  cer¬ 
tum  est  quam  duratio  ejus.  In  aliquot  exemplis 
cito  terminat,  dum  in  aliis  per  longum  tempus 
protrahitur,  prout  aeger  vitam,  magis  minusve 
intemperatam,  et  laboriosam  ducit. 

Aneurismata  interna,  et  illa  externa,  quibus 
ars  chirurgica  opem  afferre  non  potest,  plerum¬ 
que  fatalia  habentur.  Nunc  dubium  est,  ulla 
posterioris  speciei  existere  \  namque  exempla 
fuerunt  relata,  in  quibus  arteriae  iliacae  externae, 
et  internae,  subclaviae,  et  multae  aliae  feliciter  li¬ 
gatae  fuerunt.  Unde  probatum  est,  arterias 
etiamsi  profunde  sitas  haud  ultra  opem  chirur¬ 
gi  esse,  et  ramos  collaterales  ad  portendum  mem¬ 
bro  nutrimentum  sufficere. 

Multa,  priusquam  ad  operationem  confugi¬ 
mus,  sunt  consideranda,  nempe  aetas,  sanitas,  et 
constitutio  aegri ;  nam  ex  his,  sine  dubio,  felix 
operationis  eventus  plurimum  pendebit. 

Dominus  Hgdgson  censet,  ut  operatio  ob  ra¬ 
tionem  aetatis  aegri  non  omitti  debet ;  nam  mul¬ 
ta  aneurismata  vidit,  quae,  in  hominibus  annos 
sexaginta  natis  recenti  operatione  curabantur. 

Quum  praeter  aneurisma  externum,  alterum 
quoque  in  partibus  internis  existit,  actio  cordis 
vehemens,  operatione  in  extremis  excitata,  rup¬ 
turam  hujus,  et  fatalem  sanguinis  effusionem 
producere  potest.  Itaque  ubi  aneurisma  exter¬ 
num  interno  complicatum  est,  operatio  non  per¬ 
fici  debet. 

Si  duo  aneurismata  simul,  sed  in  diversis  mem¬ 
bris,  existunt,  operatio  primo  in  curationem 
unius,  deinde  alterius  tuto  perficiatur.  Arteria 
tamen  secunda  ligari  non  debet,  donec  aeger  post 
aperationem  primam  sanitatem  recuperaverit. 

Quidam  chirurgi  opinantur,  operationem  fre¬ 
quentius  succedere,  cum  morbus  per  aliquot  tem¬ 
pus  extiterit ;  nam  ita  tempus  vasis  collaterali¬ 
bus  justum  dilatare  est  permissum.  Auctor  ta- 

i 

men  recens  observavit,  regulam  ex  hoc  ducen¬ 
dam  non  solum  inutilem  verum  noxiam  esse, 
nam  augmen  tumoris  magno  cum  exitio  partium 
circumjacentium,  et  vasorum,  quae  ad  mem¬ 
brum  portant  nutrimentum  comitatum  fore  ;  ac 

quoque  dilationem  operationis  certe  morbum 
diuturnum,  et  curatu  difficiliorem  reddituram. 

Aneurisma,  necrosi,  et  carie  complicatum,  se¬ 
cundum  sententias  quorundam,  necessitatem  am¬ 
putationis  inducere  potest.  Tamen  bene  notum 
est,  ossa  ad  statum  integrum  rediisse,  si  causae 
eorum  deletionis  fuerunt  remotae. 


CURATIO. 

Curatio  aneurismatis  spontanea  in  aliquot 
exemplis  accidit,  tamen,  hoc  haud  saepe  occur¬ 
rente,  conatibus  naturae  non  multum  confidere 
oportet,  praecipue  cum  ars  chirurgica  valere  po¬ 
test.  Ubi  aneurisma  in  thoracis,  vel  abdominis- 
cavo  situm  est,  ope  chirurgi  prorsus  remotum, 
necesse  est  ei  maxima  ex  parte  submittamus  ; 
nam  etiamsi  ope  remediorum  mitigantium  mor¬ 
bus  interdum  sanatus  fuit,  piget  me  dicere,  hoc 
raro  accidisse.  Omnia  tamen  quae  spem  levissi¬ 
mam  praebent,  experiri  decet. 

Natura,  in  plerisque  exemplis,  spontaneam 
aneurismatis  curationem  sequenti  modo  effecit. 
Coagulum  lameilatum  primo  e  sanguine  deponi¬ 
tur  :  hoc  lateribus  sacci  sese  connectit :  deposi- 

tiones  alterae  succedunt,  ac  praecedenti  adhaerent, 
donec  tandem  saccus  hac  substantia  repletur,  et 
circuitus  per  eum  in  toto  impeditur.  Postremo 
sanguis  vasis  collateralibus,  quae  ampliant,  ad 
membrum  portatur,  et  tumor  vasis  absorbenti¬ 
bus  dein  removetur.  Haec  coaguli  depositio, 
multum  desideranda,  indicatur,  cum  tumor  du¬ 
rus  evadit,  et  pulsationem  amittit. 

Aneurismata  quoque  in  aliis  modis  sponte  eva¬ 
nuerunt,  sed  non  meum  est  in  opere  hujusce  ge¬ 
neris  de  his  amplius  tractare. 

In  aneurismate  aortae,  multa  ad  morbum  miti¬ 
gandum  sunt  commendata.  Venaesectio,  ad  im¬ 
petum  sanguinis  moderandum  est  peragenda ; 
sed  sanguis  in  parva  quantitate  tantum  detrahi 
debet,  et  operatio,  si  opus  sit,  iterum  repeti  po¬ 
test  ;  diaetam  tenuem,  et  parcam  adhibere  opor¬ 
tet  ;  et  alvum  laxam  tenere.  Omnia,  quae  calo- 
rem  corporis,  vel  vim  circuitus  augent,  sicut  in¬ 
temperantia,  exercitatio,  ira  violens,  &c.  caute 
sunt  vitanda.  Dolorem  opii  usu  moderare  inter¬ 
dum  utile  est.  Digitalis  quoque  ex  viribus  in 
circuitum  sanguinis  moderando  commendata 
fuit ;  tamen  si  ventriculum  gravat,  saepe  pericu¬ 
lum  aegro  affert. 

Quidam  cum  supradictis,  applicationem  astrin¬ 
gentium  localem,  et  frigoris,  veluti  corticis  quer¬ 
cus  forma  cataplasmatis,  et  glaciei,  cum  aneuris- 
ma  extrinsecus  tendit,  commendant. 

Dom.  Valsalva,  Pelletan,  et  alii,  quosdam 
casus  enumeravere,  in  quibus  morbus  his  modis 
vel  curatus,  vel  multum  levatus  fuerat :  sed  ne 
nimium  debilitatis,  vel  proclivitatem  aliis  morbis 
inducamus  cavere  oportet. 

Progressus  morbi  sanguine,  qui  in  sacco  coagu¬ 
lat,  et  qui  communicationem  inter  hunc,  et  arte¬ 
riam  obstruit,  sistitur ;  denique,  sanguine  absorp¬ 
to,  in  parvum  tumorem  carnosum  convertitur 
saccus* 

In  curatione  aneurismatum  externorum,  multae 
methodi  olim  ab  antiquis  usurpatae  fuerunt.  Am¬ 
putatio  membri  perfici  solebat ;  fasciae  variorum 
generum  applicari,  &c.  &c.  Haec  omnia  nunc 
merito  deseruntur ;  neque  meum  est  consilium 
de  variis  malis,  quae  usum  eorum  secuta  sunt, 
mentionem  facere. 

In  statu  nunc  tam  celebro  artis  chirurgicae,  raro, 
ex  aneurismatis  operatione  oriuntur  mala ;  nam  est 
chirurgi,  obliterationem  arteriae  ad  saccum  ten¬ 
dentis  efficere,  et  necessario  fluxum  sanguinis  eum 
versus,  saltem  per  hanc  arteriam  prohibere.  His- 

ce  rebus  peractis,  sequitur  determinatio  ad  vasa 
lateralia  anastomatica,  quas  in  capacitate  augent, 
et  sat  sanguinis  partibus  infra  obstructionem  por¬ 
tant. 

Ligatio  arteriae  modus  est,  qui  mentem  chirur¬ 
gi  meret.  Ligatura,  ut  plurimum,  vasi  inter  cir¬ 
cuitus  centrum,  et  tumorem  aneurismaticum,  cer¬ 
to  spatio  a  posteriori  intermisso,  applicatur.  Ita 
tunicae  media,  et  interna  arteriae  dividuntur  ;  in¬ 
flammatio  justa,  quae  latera  arteriae  obvia  jungit, 
excitatur;  introitus  sanguinis  in  saccum  prohibi- 
tur ;  et,  arteria  haud  prope  morbum  ligata,  peri¬ 
culum  haefnorrhagiae  secundariae  minuitur.  Su¬ 
perficies  vulneris,  in  operatione  facti,  in  contac¬ 
tum  dein  feruntur,  et  plerumque,  modo  quem  chi¬ 
rurgi  “  first  intention”  vocant,  conjungunt. 

Post  operationem  perfectam,  aeger  ad  lectum 
portari  debet,  ac  omnibus  irritamentis,  sicut  ca¬ 
lore,  clamore,  &c.  servari.  Diaeta  tenuis,  et  par¬ 
ca  est  administranda ;  et  omnia,  quae  vim  circui¬ 
tus  movent ;  veluti,  liquores  spirituosi,  caute  sunt 
vitanda,  ne  haemorrhagia  inducatur. 

Hisce  rebus  rite  peractis,  superficies  vulneris, 
nisi  ad  partem  ligaturis  occupatam,  congluti¬ 
nant  ;  et  ligaturae  ipsae,  etiam  ex  arteriis  grandio¬ 
ribus,  inter  diem  sextum,  et  decimum  plerumque 
ejiciuntur.  Si  res  non  ita  sese  habet,  necessarium 

est  eas  leniter  extrahere  ;  at  vis  lenissima  tantum, 
ne  haemorrhagia  superveniat,  usurpari  debet. 

Aliquando  vulnus,  in  operatione  factum  inflam¬ 
matione  corripitur;  et  aeger,  anxietate ;  dolore  ca¬ 
pitis  ;  calore  corporis ;  siti;  ac  pulsu  pleno  et  va¬ 
lido,  Sec.  afficitur.  In  hoc  statu  rerum,  venaesec- 
tione ;  medicamentis  purgantibus  salinis ;  sicut 
sulphate  magnes  ire,  vei  sodae  ;  phosphate  sodae, 
&c.  et  diaphoreticis  uti  oportet.  Potas  acidi  quo¬ 
que  in  febrem  moderando  utiles  sunt. 

Experimenta  Doctoris  Jones  probare  tendunt, 
remotionem  ligaturas  celerem  tuto  perfici  posse,  et 
effusionem  lymphae  satis  amplam,  ad  arteriam  im¬ 
perviam  reddendam,  paucis  horis  accidere.  Si 
ita  res  se  habuit,  multum  periculum  evitare  pos¬ 
sumus  ;  sed  ex  medicis  recentioribus  haemorrha¬ 
gia  secundaria  plerumque  hunc  modum  secuta 
est. 

Alterae  methodi  ad  curationem  hujus  morbi  ef¬ 
ficiendam  sunt  commendatae.  In  his  arteria  pri- 
mo  denuditur,  et  dein  variis  instrumentis  compri¬ 
mitur.  Tamen  haud  meum  est  concilium  de  illis 
mentionem  facere,  sed  ligaturam  fiduciam  chirur¬ 
gi  solum  merere,  breviter  narrare. 


FINIS. 

